proxectonos/corpus_dominio_legal_administrativo_tmp huggingface dataset:
11/05/2017 | Administración LocalMunicipal
Rianxo
Tesourería - Recadación
Publicación aprobación do padrón da taxa de suministro de auga potable, canon de saneamento da Xunta de Galicia, do padrón da taxa de saneamento de augas residuais. Período impositivo primer trimestre de 2017

En sesión celebrada o 24 de abril de 2017, a Xunta de Goberno Local, adoptou o seguinte acordo: Primeiro. Aproba-lo padrón da taxa de saneamento de augas residuais, o padrón da taxa polo abastecemento de auga potable, canon da auga, creado a través da Lei 9/2010, de 4 de novembro, de Augas de Galicia, correspondente ao 1º trimestre de 2017, no que constan 4.703 recibos por importe de, 136.844,88€ da cordo co seguinte detalle Segundo: Expoñer ao público todos os datos incorporados ao padrón durante o prazo de 15 días, contados a partires do día seguinte á publicación do anuncio no Boletín oficial da Provincia. Esta exposición servirá de notificación colectiva, nos termos previstos no artigo 102.3 da Lei 58/2003, de 17 de decembro, da Lei Xeral Tributaria. Terceiro. Contra as liquidacións incorporadas ao Padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, de 5 de marzo, polo que se aproba o TR da Lei reguladora das facendas Locais, no prazo dun mes dende o día seguinte ao remate da exposición pública do padrón. A interposición dun recurso non suspenderá a eficacia das liquidacións correspondentes, agás que a suspensión sexa solicitada con aportación de garantía, nos termos establecidos no apartado i) do precepto mencionado. O recurso entenderase desestimado se non se resolve no prazo dun mes dende a súa interposición. Contra a desestimación do recurso poderase interpoñer recurso contencioso administrativo ante o Xulgado contencioso administrativo no prazo de dous meses, ou, en caso de desestimación presunta, no prazo de seis meses, como establece o artigo 46.1 da Lei 29/98, de 13 de xullo, reguladora da xurisdicción contencioso administrativa. Tamén se poderá interpor calquera recurso que se estime conveniente. Carto. O prazo de cobro en período voluntario será de sesenta días dende a publicación do anuncio de aprobación no Boletín Oficial da Provincia. Advírtese que transcurrido o prazo de ingreso, os recibos non pagados esixiranse polo procedemento de constrinximento, coas recargas, xuros e, no seu caso, custas que se poduzan, ao abeiro do artigo 161 da Lei Xeral tributaria e 69 e seguintes do Regulamento Xeral de Recadación. No relativo ao canon da auga, as débedas serán esixidas directamente pola Consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico administrativa ante o órgano económico administrativo da comunidade autónoma de Galicia no prazo dun mes dende a súa publicación no BOP. Rianxo,7 de maio de 2017 O Alcalde, Asdo.: Adolfo F. Muíños Sánchez
11/05/2017 | Administración LocalMunicipal
Fene
Servizos Económicos e Tributarios
Anuncio cobranza dos padróns fiscais correspondentes ao mes de febreiro do 2017 de SAF a través da lei de dependencia e programa básico de axuda no fogar

Por Resolución da Alcaldía núm.475/2017, de 5 de maio, aprobáronse os padróns fiscais correspondentes ao mes de febreiro do 2017 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 06/05/2017 O alcalde, Juventino J. Maria Anca Elisabhet Bertolotto Cochior
11/05/2017 | Administración LocalMunicipal
Muros
Anuncio padrón do servizo municipal de auga correspondente ao 1º trimestre de 2017

O Concello de Muros expón ao público as listas de contribuíntes da taxa polos servizos de subministración de auga, canon da auga e coeficiente de vertedura, correspondente ao 1º trimestre de 2017 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Muros, 5 de maio de 2017 A alcaldesa María Xosé Alfonso Torres
11/05/2017 | Administración LocalMunicipal
Val do Dubra
Aprobación padrón fiscal

Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao primeiro trimestre do ano 2017, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao primeiro trimestre de 2017 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o Xulgado Contencioso-Administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico-administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 5 de maio de 2017. O alcalde Antonio Negreira Noya
11/05/2017 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de producción e mantemento escénico do teatro Colón (mantemento, montaxe escénica e asistencia técnica a eventos)

1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2017.00147.2. Obxecto do contrato: SERVIZOS DE PRODUCCIÓN E MANTEMENTO ESCÉNICO DO TEATRO COLÓN (mantemento, montaxe escénica e asistencia técnica a eventos). 3. Prazo de execución: o prazo de execución do contrato será de 6 meses a partir do seguinte a súa formalización. O contrato poderá prorrogarse, como máximo, ata seis meses máis.4. Tramitación e procedemento de adxudicación. a) Tramitación: ordinaria. b) Procedemento: aberto, con multiplicidade de criterios de valoración.5. Presuposto: 72.095 €. 5 bis. Valor estimado: 142.998,34 €. 6. Garantía provisional: non se esixe 7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1. b. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: non se esixen. VARIANTES: non se admiten.10. Obtención de pregos e información: perfil de contratante en www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, a 10 de maio de 2017. O PRESIDENTE O SECRETARIO Valentín González Formoso José Luis Almau Supervía
10/05/2017 | Administración LocalMunicipal
Boqueixón
Padróns abastecemento e saneamento 1º trimestre 2017

Configurado pola empresa concesionaria do servizo de saneamento e por parte do concello os padróns das taxas polos servizos de subministración de auga, conservación de contadores, canon da auga, coeficiente de verteduras e saneamento correspondente ao 1º trimestre de 2017, estarán a disposición do publico durante 15 días desde a publicación deste anuncio no BOP nas oficinas do Concello de Boqueixón situada no Forte en horario de 8:00 a 15:00 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará desde o día seguinte ó da finalización da exposición pública do padrón, nos termos previstos en dito precepto legal. Polo que respecta ó canon da auga poderá ser obxecto de reclamación económico – administrativa ante o órgano económico – administrativo da Comunidade Autónoma de Galicia tamén no prazo dun mes desde que se entenda producida a notificación consonte co disposto no art.49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no art.24 do Real Decreto 939/2005, de 29 de xullo, que aproba o regulamento xeral de recadación. O pago do recibo de saneamento poderá efectuarse nas oficinas da empresa ESPINA & DELFÍN, S. L. abertas ao público de 9,00 a 13,30 horas, luns e xoves, e os recibos de abastecemento poderán pagarse nas oficinas municipais de luns a venres en horario de 8.00 a 15.00 h. Transcorridos os períodos voluntarios de pagamento establecidos en cada un dos servizos, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ó canon da auga a vía de constrinximento será realizada pola consellería competente en materia de facenda da Xunta de Galicia. Boqueixón, 5 de maio de 2017 O alcalde Manuel Fernández Munín
10/05/2017 | Administración LocalMunicipal
Cambre
Delegación de atribucións polo Pleno na Xunta de Goberno Local

A corporación municipal en Pleno en sesión ordinaria celebrada o día 27 de abril de 2017, adoptou acordo sobre delegacións de atribucións polo Pleno na Xunta de goberno local. O que se publica a teor do establecido no artigo 51 do Real decreto 2568/1986, de 28 de novembro. Primeiro. –De conformidade co establecido no artigo 47 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, delegar na Xunta de Goberno Local a fijación das contías dos prezos públicos esixibles na realización das actividades culturais, actividades extraescolares, actividades xuvenís, actividades deportivas de verán, ou calquera outro que se estableza polo Pleno desta Corporación, así como a modificación dos prezos privados nos casos de concesión administrativa e a resolución de recursos que poidan formularse no exercicio das atribucións delegadas, das que, unha vez fixadas se dará conta ao Pleno na primeira sesión que se celebre, para o seu coñecemento. Segundo. –De conformidade co artigo 38 do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, a delegación autorizada enténdese outorgada por termo indefinido. Terceiro. –Publicar os anteriores acordos no Boletín Oficial da Provincia e dar conta ao órgano destinatario da delegación, segundo o previsto nos artigos 51 e 114 do Real decreto 2568/1986, do 28 de novembro, advertindo que se entenderá aceptada tacitamente dita delegación se, no termo de tres días contados desde a notificación deste acordo o órgano destinatario da mesma non fai manifestación expresa ante o órgano delegante de que non acepta a delegación, todo iso de conformidade co artigo 114 do R. O. F. Cambre, 2 de maio de 2017. O alcalde Óscar A. García Patiño
10/05/2017 | Administración LocalMunicipal
Melide
Prezo público comida Terceira Idade Concello de Melide

Unha vez acordado pola Xunta de Goberno Local do 4/05/2017 o establecemento do prezo público para a realización da actividade “Comida da Terceira Idade” que terá lugar o 4 de XUÑO de 2017, segundo o seguinte texto: Primeiro: Tarifa O prezo público pola participación na actividade de “Comida terceira idade” será de 8 euros por persoa. Segundo: Esíxese depósito previo para a participación na actividade, que poderá realizarse en calquera das contas municipais abertas nas entidades financeiras, así como na Caixa corporación. A falta de ingreso suporá non poder participar na actividade. Terceiro: Declárase expresamente a existencia de razóns culturais e de interese público que aconsellan a fixación do prezo público por debaixo do custo da actividade. Cuarto: O establecemento do prezo público entrará en vigor ao día seguinte ao da súa publicación no BOP. Quinto: Para o non previsto neste apartado, estarase ao disposto na Ordenanza Xeral número 28, xeral reguladora do establecemento ou modificación dos prezos públicos do Concello de Melide. Acórdase a súa publicación para xeral coñecemento. Melide, 5 de maio de 2017 A alcaldesa Dalia García Couso
10/05/2017 | Administración LocalMunicipal
As Pontes de García Rodríguez
Secretaría
Anuncio de delegación de funcións no concelleiro delegado da Área de Facenda, Patrimonio, Urbanismo e Servizos, por ausencia do concelleiro delegado da Área de Réxime Interno e Recursos Humanos

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante as resolucións da Alcaldía núm.659/2017, do 02 de maio e 678/2017, do 03 de maio, delegáronse no concelleiro delegado da Área de Facenda, Patrimonio, Urbanismo e Servizos, Antonio Alonso Román, as atribucións conferidas mediante os decretos 1251/2015, do 03 de xullo e 2438/2015, do 23 de decembro, ao concelleiro de Réxime Interno e Recursos Humanos, José Alén Álvarez, ausente por motivos persoais até o día 28/05/2017, incluído. As Pontes de García Rodríguez, 05 de maio de 2017 O concelleiro da Área de Facenda, Patrimonio, Urbanismo e Servizos Emilio Felix Orodea Zenagui
10/05/2017 | Administración LocalMunicipal
Cabana de Bergantiños
Aprobación inicial do orzamento e o cadro de persoal para o exercicio 2017

ANUNCIO Aprobación inicial do orzamento xeral e o cadro de persoal para o exercicio económico 2017 Aprobado inicialmente polo Pleno da Corporación o orzamento xeral e o cadro de persoal para o exercicio económico 2017 en sesión extraordinaria celebrada o 4 de maio de 2017, e en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais (TRLRFL), exponse ao público por prazo de quince días hábiles, que empezarán a contar dende o seguinte ao da inserción do presente anuncio no Boletín Oficial da Provincia, para que durante o mesmo poidan formularse as reclamacións que se consideren oportunas. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Cabana de Bergantiños, a 5 de maio de 2017. O alcalde Asdo.: José Muíño Domínguez
10/05/2017 | Administración LocalMunicipal
Malpica de Bergantiños
Secretaría
Delegación de Alcaldía

En data de 5 de maio de 2017 ditouse a resolución nº 183/2017 que a continuación se transcribe: “Por ter que ausentarme da Alcaldía os días 8 a 12 de maio de 2017 ( ambos inclusive) de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, De conformidade co exposto, DISPOÑO: PRIMEIRO. Delegar as funcións da Alcaldía durante os citados días no 1º Tentente de alcalde, D. Miguel Ángel Fernández Mirás. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Malpica de Bergantiños, a 5 de maio de 2017 O alcalde, Asdo.: Eduardo José Parga Veiga
10/05/2017 | Administración LocalMunicipal
O Pino
Convocatoria de praza de técnico/a-axente de turismo mediante contrato temporal

ANUNCIO CONVOCATORIA DE CONTRATACIÓN LABORAL TEMPORAL Convocatoria para a contratación, na modalidade de contrato temporal, por obra ou servizo a xornada completa dunha praza de técnico/a-axente de turismo por un período de 6 meses, subvencionado pola Deputación Provincial de A Coruña, a través do Programa DP0029/2017. As instancias solicitando participar no proceso selectivo dirixiránse ao Sr. alcalde do Concello de O Pino, no prazo de seis días hábiles contados a partir do día seguinte á publicación do anuncio da convocatoria no BOP. As bases da convocatória atópanse no taboleiro de anúncios e na web: www.concellodeopino.com. O Pino, a 8 de maio de 2017. O alcalde Asdo.: Manuel Taboada Vigo
10/05/2017 | Administración LocalMunicipal
Carnota
Exposición pública do padrón das taxas polo servizo de subministración de auga, canon de auga, rede de sumidoiros e depuración de augas residuais

O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 1º trimestre de 2017 por medio de anuncio na sede electrónica, no taboleiro de editos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid nº 2-baixo de Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9:30 a 13:30 horas, os mércores, ou nas da rúa do Cid nº 2-baixo en Muros de luns a venres (excepto os mércores) de 09:00 a 13:45 horas. O período voluntario de pagamento é de un mes a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 5 de maio de 2.017 O alcalde Ramón Noceda Caamaño
10/05/2017 | Administración LocalMancomunidades
Mancomunidade de Concellos Serra do Barbanza
Anuncio de licitación

1. Entidade adxudicadora: Mancomunidade de Concellos da Serra do Barbanza – Descrición: Aluguer de tres vehículos recolectores de residuos sólidos urbanos bicompartimentados. Entrega e recollida dos vehículos recolectores. – Nomenclatura: CPV: 34144511-3 – Lugar de execución: Complexo Medioambiental sito no Lugar de A Poza, s/n. Lousame (A Coruña) – Prazo de execución ordinario: 30 días hábiles para a entrega dos vehículos e 6 meses de aluguer de tres vehículos. – Prevista prórroga do contrato: 6 meses de aluguer de 2 ou 3 vehículos. – Tramitación urxente – Procedemento aberto – Multiplicidade de criterios de adxudicación. – Base de licitación: 82.800,00 € + 17.388,00 € (21% IVE) = 100.188,00 € – Valor estimado: 156.600,00 € – Revisión de prezos: non procede. – Provisional: Non – Definitiva: 5% do importe de adxudicación excluído o IVE. – Secretaría e Perfil do Contratante (www.contratosdegalicia. gal) – Oficina MCSB. Casa do Concello de Lousame. Portobravo,1.15214 - Lousame (A Coruña) 981820494 7. Clasificación: Non – Oferta económica: até 40 puntos. – Redución do prazo de entrega dos vehículos: até 10 puntos – Menor distancia quilométrica do taller mecánico de mantemento dos vehículos: até 10 puntos. – Data límite: 8 días naturais a contar desde o día seguinte ao da publicación do último dos anuncios no BOP e Perfil do Contratante. – Documentación a presentar e lugar: Cláusula 5 do Prego de Cláusulas Administrativas Particulares.10. Apertura de ofertas: A data e hora de apertura do sobre B (acto público) será anunciada previamente no Perfil do Contratante nos termos sinalados no Prego de Cláusulas Administrativas Particulares.11. Gastos de publicación de anuncios de licitación e adxudicación: por conta do adxudicatario, até un máximo de 200,00 € Lousame, a 8 de maio de 2017. A Presidenta María Xosé Alfonso Torres
10/05/2017 | Administración LocalMunicipal
A Laracha
Aprobación inicial padróns fiscais 2017

Visto os Padróns dos seguintes tributos municipais correspondentes o período impositivo de 2017: Taxa por recollida de lixo, Taxa por ocupación da vía pública con postos, barracas, casetas de venda, espectáculos, atracións ou recreo situados en terreos de uso público local, así como industrias da rúa e ambulantes e rodaxe cinematográfica, Taxa por expedición de licenzas de vaos e polas reservas de vía pública para a entrada de vehículos a través das beirrarúas e autorizació0ns para aparcamento exclusivo, parada de vehículos, carga e descarga de mercadorías de calquera clase. De conformidad eco disposto nos artigos 102 e 109 e seguintes da Lei 58/2003, de 17 de decembro xeral tributaria, resulta preciso un acto de liquidación dos citados tributos e a súa notificación colectiva mediante padrón. En uso das facultades conferidas polo artigo 21.1 f) da Lei 7/1985, RESOLVO: PRIMEIRO.- Aprobar inicialmente os Padróns Fiscais correspondentes ao exercicio 2017, e as liquidacións resultantes dos mesmos cos seguintes datos: SEGUNDO.- Notificar as liquidacións correspondentes ás altas nos padróns con expresión dos datos sinalados no artigo 102.2 da Lei 58/2003, de 17 de decembro, Xeral Tributaria. A partires dese momento, os sucesivos padróns, de acordo co previsto no artigo 102.3 da LXT, serán notificados colectivamente mediante a súa exposición pública durante 15 días, publicando un edicto no Boletín Oficial da Provincia e no taboleiro de anuncios do concello. TERCEIRO.- Expoñer ao público os padróns aprobados, mediante publicación do edicto no Boletín Oficial da Provincia e no taboleiro de anuncios da Corporación, por un prazo de 15 días hábiles dende a publicación. Esta exposición, actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións os interesados poderán interpor recurso preceptivo de reposición ante o Sr. Alcalde – Presidente, segundo o disposto no artigo 14.2 do Texto Refundido da Lei de Facendas Locais aprobado por Real Decreto Lexisltivo 2/2004, do 5 de marzo, no prazo dun mes dende o día seguinte o do remate da exposición ao público dos padróns de contribuíntes. Contra a desestimación do recurso poderase interpor recurso contencioso – administrativo, ante o Xulgado do Contencioso – Administrativo de A Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- A recadación das taxas referidas, será realizada pola Deputación Provincial da Coruña, por delegación da Corporación municipal, ao abeiro do disposto no artigo 7 do Texto Regundido da Lei de Facendas Locais, nos períodos habituais e previa publicación no BOP, nas datas e lugares establecidos polo servizo competente do organismo provincial. A Laracha, 4 de maio de 2017 O Alcalde Dou fe A Secretaria José Manuel López Varela Cristina Castro Fuentes
10/05/2017 | Administración LocalMunicipal
O Pino
Convocatoria de axudas de Cultura, Deportes e Patrimonio

ANUNCIO CONVOCATORIA DE AXUDAS DE CULTURA, DEPORTES E PATRIMONIO A Xunta de Goberno Local, en sesión extraordinaria que tivo lugar o día cinco de maio de dous mil dezasete, aprobou a convocatoria e as bases que rexerán a concesión de axuda en materia de cultura, deportes e patrimonio. Os beneficiarios das mesmas serán as entidades e asociacións domiciliadas no termo municipal e que exerzan a súas actividades no mesmo en beneficio dos seus habitantes. As peticións dirixiranse ao Sr. alcalde, adxuntando a documentación esixida nas bases, podendo consultarse as mesmas en www.concellodeopino.com. O prazo de solicitude rematará o 31 de maio de 2017. O Pino, a 8 de maio de 2017. O alcalde-presidente Asdo.: Manuel Taboada Vigo
10/05/2017 | Administración LocalMunicipal
O Pino
Convocatoria para a selección de persoal laboral de praza de informador/a turístico con carácter temporal

ANUNCIO Convocatoria para a selección de persoal laboral para ocupar con carácter temporal unha praza de informador/a turístico para a atención e información ó peregrino no Camiño Francés ó seu paso polo Concello de O Pino, a xornada completa e ata o 30 de setembro. Lugar e prazo de presentación de solicitudes: no Rexistro Xeral do Concello de O Pino, en horario de 9.00 a 14.00 horas, de luns a venres, ou por calquera dos medios previstos na Lei 39/2015, do 1 de outubro, do Procedemento Administrativo Común das Administracións Públicas. Cando as solicitudes se presenten fóra do Rexistro do Concello de O Pino, co fin de axilizar os trámites, deberase remitir unha comunicación por fax ao Concello (981-511123) ou ao correo electrónico correo@opino. gal comunicando a presentación da solicitude, co selo de Correos ou do rexistro correspondente. O prazo de presentación será de 6 días naturais, contados a partir do día seguinte ao da publicación do anuncio da convocatoria no BOP de A Coruña. Se o ultimo día coincide en festivo dito prazo finaliza o día seguinte hábil. As bases íntegras, así como as sucesivas publicacións, terán lugar unicamente no taboleiro de anúncios do Concello e na páxina web (www.concellodeopino.com). O Pino, a 28 de abril de 2017. O alcalde Asdo.: Manuel Taboada Vigo
10/05/2017 | Administración LocalMunicipal
Oroso
Licitación do contrato de servizos de redacción de proxectos de obras do Concello de Oroso

ANUNCIO de licitación do contrato de prestación de servizos de redacción de proxectos de obras do Concello de Oroso, dividido en seis lotes (expdte_contra:2017/C004/000006) 1) Entidade adxudicadora. Datos xerais e datos para a obtención de información: a) Organismo: Concello de Oroso. b) Dependencia que tramita o expediente: Secretaría. c) Obtención de documentación e información: i) Dependencia: Intervención ii) Domicilio: Praza de Isaac Díaz Pardo, 1 iii) Localidade e código postal: Oroso,15888 iv) Teléfono 981691478 v) Telefax 981691786 vi) Correo electrónico: ana. linares@oroso. es vii) Dirección de internet do perfil do contratante: www.concellooroso.com viii) Data límite de obtención de documentación e información: ata 2 días naturais antes da finalización do prazo para presentación de proposicións d) Número de expediente: 2017/C004/000006.2) Obxecto do contrato. a) Tipo: contrato de servizos. b) Descrición: servizos de redacción de proxectos de obras do Concello de Oroso, dividido en seis lotes. c) Lugar de execución/entrega: Concello de Oroso. d) Prazo de execución e prórroga: ver artigo 6 do prego de cláusulas administrativas particulares.3) Tramitación e procedemento. a) Tramitación: ordinaria. b) Procedemento: aberto, con pluralidade de criterios de adxudicación. c) Criterios de adxudicación: ver artigo 12 do prego de claúsulas administrativas.4) Presuposto base de licitación: véxase artigo 7.2 do prego de claúsulas administrativas 5) Garantías esixidas: definitiva, 5% do importe de adxudicación.6) Valor estimado: 56.694,21 €. 7) Requisitos específicos do contratista: véxase cláusula 3 e 4 do prego, de cláusulas administrativas.8) Presentación de ofertas. a) Data límite de presentación: 15 días naturais, contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: presencial ou por correo. c) Lugar de presentación: i) Dependencia: Rexistro Xeral do Concello. ii) Domicilio: Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta: 3 meses.9) Apertura de ofertas. a) Dirección: Praza de Isaac Díaz Pardo, 1 b) Localidade e código postal: Oroso, 15888 10) Gastos de publicidade: os gastos que xeren os anuncios cun máximo de 1.000 €. Oroso, 4 de maio de 2017. O alcalde Manuel Mirás Franqueira
10/05/2017 | Administración LocalMunicipal
Bergondo
Contratación
Anuncio de formalización de contrato administrativo. Expte. SV-A-06-2016

a) Organismo: Concello de Bergondo b) Dependencia que tramita o expediente: Contratación c) Núm. expediente: SA-A-06-2016 d) Dirección de internet do perfil do contratante: www.bergondo.es a) Tipo de contrato: Contrato de servizos b) Descripción do obxecto: Servizo de actividades do programa de lecer dirixido a persoas con diversidade funcional c) Medio e data de publicación do anuncio de licitación: BOP n.º 35, do 20.02.2017 e DOG n.º 35, do 20.02.2017 a) Tramitación: Ordinaria b) Procedemento: Aberto, con multiplicidade de criterios de adxudicación 4.- Presuposto base de licitación: 61.896,36 €/ano; B. ive (10%): 6.189,64 €/ano; Importe Total: A+B: 68.086,00 €/ano. a) Data adxudicación: 27.04.2017 b) Contratista: SENES CIT, SL, con CIF núm. B-15724719 c) Importe de adxudicación: 56.509,09 €/ano, ive de 5.650,91 €/ ano, que fan un total de 62.160 €/ano. O prezo total do contrato é de 124.320,00 euros. d) Data de formalización: 27/04/2017 Bergondo, 5 de maio de 2017 A alcaldesa Alejandra Pérez Máquez
10/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 4 de maio de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Frades (expediente IN407A 2016/1071-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMT, CT, RBT Bouzamonte, no concello de Frades (expediente IN407A 2016/1071-1), por resolución desta xefatura territorial, do 20 de marzo de 2017, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 22 de xuño de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Frades, deducida da que se someteu a información pública no DOG, no BOP e no xornal La Voz de Galicia de datas 05.10.2016, 20.09.2016 e 05.10.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de maio de 2017 Isidoro Martínez Arca Xefe Territorial da Coruña
10/05/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.55333. Mosyper Gestión, SL. Frades

MOSYPER GESTIÓN, S. L., de conformidade co artigo 245 do Regulamento do dominio público hidráulico, solicita autorización de vertido por infiltración no terreo (cunca do río Tambre) dun caudal máximo de 100 m3/ano de augas residuais industriais hidrocarburadas depuradas, e dun caudal máximo de 179 m3/ano de augas residuais domésticas depuradas, todas elas procedentes da estación de servizo Pontecarreira situada na estrada N-634, p. k. 688 – Ponte Carreira (t. m. Frades). As augas residuais industriais hidrocarburadas xeradas na estación de servizo, procedentes da zona de subministro de combustible (100 m3/ano), son recollidas e canalizadas cara un separador de hidrocarburos con placa coalescente de 3 L/s de capacidade e de dimensións 1,6 m de diámetro e 1,225 m de altura. As augas residuais domésticas xeradas nos aseos que dan servizo ás instalacións son depuradas nunha fosa séptica de decantación-dixestión con filtro biolóxico, fabricada en PRFV e deseñada para 8 habitantes equivalentes, de dimensións 1,70 m de diámetro e 3 m de lonxitude. Logo do seu tratamento, as augas residuais industriais hidrocarburadas depuradas e as augas residuais domésticas depuradas, vértense conxuntamente por infiltración no terreo (cunca do río Tambre) mediante un pozo filtrante de 1,5 m de diámetro e 1,5 m de profundidade no punto de coordenadas UTM (ETRS89): X=562.113; Y=4.764.218. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 26 de abril de 2017 A xefa da Área de Vertidos Asdo.: Leticia Valladares López
10/05/2017 | Administración LocalMunicipal
As Pontes de García Rodríguez
Xestión Tributaria
Anuncio de exposición provisional ao público do acordo sobre supresión da Ordenanza fiscal nº 5 - plusvalía

Exposición ao público O Pleno do Concello en sesión ordinaria, celebrada o día 3 de maio de 2017, adoptou, entre outros, o seguinte acordo: De acordo co establecido no artigo 17 puntos 1 e 2 do Texto refundido da Lei reguladora das facendas locais aprobado polo RDL 2/2004, do 5 de marzo, o devandito expediente sobre supresión de ordenanzas fiscais, relativo á derrogación provisional, queda exposto ao público polo prazo de trinta días hábiles, contados dende o día seguinte ao da publicación deste anuncio no Boletin Oficial da Provincia. Durante este prazo todos os que teñan a condición de interesados, segundo o establecido no artigo 18 do devandito texto legal, poderán examinar o expediente nas oficinas do Servizo de Xestión Tributaria e presentar as reclamacións que se estimen oportunas. Transcorrido o prazo de exposición pública, o Pleno do Concello adoptará o acordo definitivo que proceda, resolvendo as reclamacións que se teñan presentado. No caso de que non se teñan presentado reclamacións, o acordo ata entón provisional entenderase definitivamente adoptado, sen necesidade de novo acordo plenario. As Pontes de García Rodríguez, 4 de maio de 2017 O concelleiro delegado de facenda Antonio Alonso Román
10/05/2017 | Administración LocalMunicipal
O Pino
Convocatoria de becas universitarias

ANUNCIO CONVOCATORIA DE BECAS UNIVERSITARIOS A Xunta de Goberno Local, en sesión extraordinaria que tivo lugar o día cinco de maio de dous mil dezasete, aprobou a convocatoria e as bases que rexerán as axudas aos universitarios curso 2016-2017. Poden solicitar as mesmas os universitarios empadroados no Concello alomenos cun ano de antigüidade á data da solicitude e que teñan ingresos inferiores aos especificados nas bases. Poderán ser subvencionados todos os gastos relacionados directa ou indirectamente cos estudios universitarios. O prazo rematará o 31 de maio de 2017. As bases poderán consultarse na páxina www.concellodeopino.com. O Pino, a 8 de maio de 2017. O alcalde-presidente Asdo.: Manuel Taboada Vigo
10/05/2017 | Administración LocalMunicipal
Teo
Anuncio de licitación da obra “Reparación e acondicionamento de local social de Francos. Calo”

En data 26 de abril de 2017 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, cun único criterio de valoración (factor prezo), da obra incluida no Plan de Acción social (PAS 2015) denominada “REPARACIÓN E ACONDICIONAMENTO DE LOCAL SOCIAL DE FRANCOS. CALO”, aprobado pola Deputación Provincial da Coruña, código 2015.3110.0363.0, de acordo co seguinte cadro de características: Entidade adxudicadora: Concello de Teo Expediente: O-3/17 Procedemento de adxudicación: Procedemento aberto, cun único criterio de valoración (factor prezo). Tramitación ordinaria. Orzamento: 43.070,42€ (35.595,39€ de base impoñible e 7.475,03€ de IVE) Valor estimado do contrato: 42.714,47€ Clasificación: non se esixe Clasificación a efectos de acreditación da solvencia: Grupo C subgrupo 8 categoría A Garantía provisional: non se esixe Garantía definitiva: 5% do importe de adxudicación do contrato (IVE excluido) Importe máximo dos gastos de publicidade de licitación a conta do contratista: 600€ Prazo de execución: 1 mes Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.teo. gal) Presentación de proposicións: no Rexistro Xeral do Concello, durante o prazo de 26 días naturais, contados desde o seguinte ao da publicación do presente anuncio no Boletín Oficial da Provincia. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 28 de abril de 2017 O alcalde, Rafael C. Sisto Edreira
30/05/2017 | Administración LocalMunicipal
Irixoa
Modificación orzamentaria n.º 1/2017: aprobación definitiva

PUBLICACIÓN NOVO RESUMO POR CAPÍTULOS EXPTE.1/2017 Aprobado definitivamente o expediente de modificación orzamentaria n.º 1/2017, mediante acordo plenario do 31-3-2017 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 24 de maio de 2017. O alcalde Antonio Deibe Sanmartín
30/05/2017 | Administración LocalMunicipal
Carballo
Delegación de funcións da Alcaldía

Mediante resolución da Alcaldía n.º 1318/2017, do 24 de maio, por ausencia do termo municipal do Concello de Carballo, foron delegadas as funcións da Alcaldía de acordo co seguinte: Día 30 de maio de 2017, delegar as funcións da Alcaldía na concelleira delegada de Facenda, Patrimonio, Persoal e Réxime Interior, dona María Belén Lendoiro Esmorís. Dende o 2 ao 5 de xuño delegar as funcións da Alcaldía na concelleira delegada de Planificación e Mobilidade Urbana, Contratación e Seguridade Cidadán, dona Milagros Lantes Seara. O que se publica para xeral coñecemento. Carballo, 25 de maio de 2017. O alcalde D. Evencio Ferrero Rodríguez
30/05/2017 | Administración LocalMunicipal
A Capela
Formalización do contrato do servizo denominado actividades culturais no mosteiro de Caaveiro

ANUNCIO Formalización do contrato do servizo denominado “Actividades culturais no Mosteiro de Caaveiro” En data 18 de maio de 2017 formalizouse en documento administrativo o contrato de prestación do servizo “Actividades culturais no Mosteiro de Caaveiro”, o que se publica consonte ao prego de clásulas administrativas particulares e aos efectos do artigo 154.2 do RD 3/2011, do 14 de novembro, polo que se aproba o texto refundido da Lei de contratos do Sector Público. Entidade adxudicadora * Organismo: Concello da Capela. * Dependencia que tramita o expediente: Secretaría-Intervención. Obxecto do contrato * Tipo: contrato administrativo de servizos. * Descrición: “Actividades culturais no Mosteiro de Caaveiro”. Tramitación e procedemento  Procedemento negociado sen publicidade. Orzamento base de licitación * Importe neto: 34.710,74 € * IVE: 7.289,26 € * Importe total: 42.000,00 € Adxudicación Órgano e data: Resolución da Alcaldía número 143/2017, do 15 de maio. Empresa adxudicataria: Total Eventi 2015, S. L. Importe de adxudicación: Importe neto: 31.000,00 € IVE: 6.510,00 € Importe total: 37.510,00 € A Capela, 25 de maio 2017. O alcalde, Manuel Meizoso López